Държавен вестник, бр. 103, 2009 г., стр. 3

БРОЙ  103	
Д Ъ Р Ж А В Е Н  В Е С Т Н И К 	
СТР.  3  
включва експерти с определена компетентност, 
съобразена със спецификата на инвестицион-
ното предложение или с местоположението му. 
(4) Членовете на колектива и ръководителят 
по ал. 1 трябва да декларират писмено, че:
1. не са лично заинтересувани от реализация-
та на съответното инвестиционно предложение, 
плана или програмата;
2. познават изискванията на действащата 
българска и европейска нормативна уредба по 
околна среда и при работата си по оценките 
по чл. 81, ал. 1 се позовават и съобразяват с 
тези изисквания и с приложими методически 
документи; изискванията към декларациите 
се определят с наредбите по чл. 90, ал. 1 и 
чл. 101, ал. 1.
(5) Членовете на колектива и ръководите-
лят, изготвили оценките по чл. 81, ал. 1, дават 
заключение, ръководейки се от принципите за 
предотвратяване на риска за човешкото здраве 
и осигуряване на устойчиво развитие съобразно 
действащите в страната норми за качество на 
околната среда.“
§ 9. В чл. 84, ал. 2 думите „регистрирани 
експерти“ се заменят с „експертите по чл. 83, 
ал. 1“.
§ 10. В чл. 86, ал. 1 думите „ал. 1 – 3“ се 
заличават.
§ 11. В чл. 87, ал. 1, т. 1 думите „регистри-
раните експерти“ се заменят с „експертите по 
чл. 83, ал. 1“.
§ 12.  В чл. 96 се правят следните изменения:
1. В ал. 1, т. 8 думите „ал. 3“ се заменят 
с „ал. 5“.
2. В ал. 6 думата  „14-дневен“ се заменя с 
„30-дневен“.
§ 13. В чл. 99, ал. 2 думите „до 3 месеца“ 
се заменят с „до 45 дни“.
§ 14. Създава се чл. 103а: 
„Чл. 103а. (1) Предотвратяването на големи 
аварии и ограничаването на последствията от 
тях се отчитат при:
1. устройственото планиране на територи-
ята, и
2. планирането на защитата на населението 
и околната среда. 
(2) При устройственото планиране на те-
риторията целите по ал. 1 се постигат чрез 
контрол при планиране на:
1. разположението на нови предприятия и/
или съоръжения;
2. съществени изменения в предприятия и/
или съоръжения, на които е издадено разре-
шително по чл. 104, ал. 1;
3. нови строежи, като транспортни връз-
ки, жилищни райони, обекти с обществено 
предназначение в близост до съществуващи 
предприятия и/или съоръжения, които имат 
издадено разрешително по чл. 104, ал. 1, при 
които осъществяването на строителството им 
ще повиши риска от възникване на голяма 
авария в тези предприятия или ще утежни 
последствията от нея.
(3) Контролът по ал. 2 се осъществява чрез:
1. издаване от министъра на околната среда 
и водите на разрешителни по чл. 104, ал. 1 за 
изграждане и експлоатация на нови предприятия 
и/или съоръжения – в случаите по ал. 2, т. 1;
2. преразглеждане от министъра на окол-
ната среда и водите или от оправомощено от 
него длъжностно лице на издадени разреши-
телни при планирани съществени изменения 
в предприятия и/или съоръжения, на които е 
издадено разрешително по чл. 104, ал. 1 – в 
случаите по ал. 2, т. 2;
3. съгласуване от министъра на околната 
среда и водите или от оправомощено от него 
длъжностно лице на устройствените схеми и 
планове на общините, на чиито територии 
има предприятия и/или съоръжения, на които 
е издадено разрешително по чл. 104 по реда 
на чл. 121, ал. 2 от Закона за устройство на 
територията – в случаите по ал. 2, т. 3.
(4) В случаите по ал. 3 министърът на 
околната среда и водите или оправомощено 
от него длъжностно лице отчита становището 
на обществеността по отношение на риска от 
големи аварии и предвидените мерки за без-
опасност, получено по реда на чл. 111, ал. 4 
от този закон или чл. 121, ал. 1 от Закона за 
устройство на територията.
(5) При планирането на защитата на насе-
лението и околната среда целите по ал. 1 се 
постигат чрез изготвяне от кмета на съответ-
ната община на външни аварийни планове за 
предприятия и/или съоръжения с висок рисков 
потенциал.
(6) Формата и съдържанието на външните 
аварийни планове по ал. 5 се определят с на-
редбата по чл. 104, ал. 6.“
§ 15. В чл. 110 се правят следните изменения 
и допълнения:
1. Създава се нова ал. 3:
„(3) Ако операторът въз основа на Решение 
98/433/ЕО на Комисията от 26 юни 1998 г. (ОВ, 
L 192 от 8 юли 1998, стр. 0019 – 0020) относно 
хармонизираните критерии за изключения по 
чл. 9 от Директива 96/82/ЕО на Съвета от 9 
декември 1996 г. относно контрола на опасно-
стите от големи аварии, които включват опас-
ни вещества, установи, че определени опасни 
вещества в предприятието и/или съоръжението 
или части от него не могат да предизвикат го-
ляма авария, той може да поиска от министъра 
на околната среда и водите информацията в 
доклада за безопасност да бъде ограничена до 
предотвратяването на опасностите от големи 
аварии и ограничаването на последиците от